ΠΑΡΑΡΤΗΜΑ

Κύριε Πρέσβυ,

Κατά τις διαπραγματεύσεις σχετικά με τη συμφωνία μεταξύ της Ευρωπαϊκής Οικονομικής Κοινότητος και της Δημοκρατίας της Φινλανδίας, η οποία υπεγράφη στις Βρυξέλλες στις 5 Οκτωβρίου 1973, δεν κατέστη δυνατόν να διευκρινισθεί η προέλευση ορισμένων διαφορών, οι οποίες ανεφάνησαν στις στατιστικές της Φινλανδίας αφενός και του Ηνωμένου Βασιλείου αφετέρου, όσον αφορά τις εισαγωγές χάρτου εκτυπώσεως και χάρτου γραφής, μετά μηχανικού πολτού εκ ξύλου, εξαιρέσει του χάρτου pelure υπαγομένου στη διάκριση αριθ. 48.01 ex E του Κοινού Δασμολογίου καταγωγής Φιλανδίας.

Μία νέα εξέταση του ζητήματος απεκάλυψε ότι το σφάλμα οφείλετο σε σημαντικές ποσότητες των προϊόντων, προελεύσεως Φινλανδίας, τα οποία εισήχθησαν κατά την περίοδο αναφοράς 1968/1971 από το Ηνωμένο Βασίλειο ως «χάρτης εφημερίδων». Την εποχή εκείνη, το σφάλμα δεν προεκάλεσε καμία πρακτική συνέπεια, διότι τα δύο προϊόντα εισήχθησαν στο Ηνωμένο Βασίλειο ατελώς.

Διεπιστώθη έκτοτε ότι οι στατιστικοί αριθμοί της διοικήσεως των φινλανδικών τελωνείων για την υπόψη περίοδο, καλύπτουν με μεγάλη προσέγγιση τους αριθμού που παρέχουν οι μεγάλοι καταναλωτές χάρτου εκτυπώσεως και γραφής του Ηνωμένου Βασιλείου.

Οι αριθμοί που αναφέρει η διοίκηση των φινλανδικών τελωνείων είναι οι εξής:

>ΘΕΣΗ ΠΙΝΑΚΑ>

Συνεπώς, η Κοινότης εκτιμά ότι, δυνάμει του άρθρου 1 παράγραφος 4 του πρωτοκόλλου αριθ. 1 της συμφωνίας μεταξύ της Ευρωπαϊκής Οικονομικής Κοινότητος και της Δημοκρατίας της Φινλανδίας, η αρχική ποσόστωση με δασμό μηδέν, την οποία το Ηνωμένο Βασίλειο είχε το δικαίωμα να ανοίξει το 1974 για τον εν λόγω χάρτη εκτυπώσεως και γραφής, πρέπει να φθάσει τους 177 155 τόννους.

Βάσει τούτων, ο αριθμός που αναγράφεται έναντι της διακρίσεως 48.01 ex Ε «Χάρτης εκτυπώσεως και χάρτης γραφής μετά μηχανικού πολτού εκ ξύλου» στη στήλη «Ηνωμένο Βασίλειο» του παραρτήματος 4 του εν λόγω πρωτοκόλλου αριθ. 1, πρέπει να διαβασθεί ως 177 155 t και όχι ως 103 167 t.

Θα σας ήμουν ευγνώμων, αν είχατε την καλωσύνη να μου επιβεβαιώσετε τη σύμφωνη γνώμη της Δημοκρατίας της Φινλανδίας επί του περιεχομένου της παρούσης επιστολής.

Παρακαλώ δεχθείτε, Κύριε Πρέσβυ, τη διαβεβαίωση της μεγάλης μου εκτιμήσεως.

Εξ ονόματος του

Συμβουλίου των Ευρωπαϊκών Κοινοτήτων

Κύριε,

Έχω την τιμή να σας γνωρίσω τη λήψη σημερινής επιστολής σας, με την οποία μου γνωστοποιήσατε τα εξής:

«Κατά τις διαπραγματεύσεις σχετικά με τη συμφωνία μεταξύ της Ευρωπαϊκής Οικονομικής Κοινότητος και της Δημοκρατίας της Φινλανδίας, η οποία υπεγράφη στις Βρυξέλλες στις 5 Οκτωβρίου 1973, δεν κατέστη δυνατόν να διευκρινισθεί η προέλευση ωρισμένων διαφορών, οι οποίες ανεφάνησαν στις στατιστικές της Φινλανδίας αφενός και του Ηνωμένου Βασιλείου αφετέρου, όσον αφορά τις εισαγωγές χάρτου εκτυπώσεως και χάρτου γραφής, μετά μηχανικού πολτού εκ ξύλου, εξαιρέσει του χάρτου pelure υπαγομένου στη διάκριση αριθ. 48.01 ex Ε του Κοινού Δασμολογίου, καταγωγής Φιλανδίας.

Μία νέα εξέταση του ζητήματος απεκάλυψε ότι το σφάλμα οφείλετο σε σημαντικές ποσότητες των προϊόντων, προελέυσεως Φιλανδίας,τα οποία εισήχθησαν κατά την περίοδο αναφοράς 1968/1971 από το Ηνωμένο Βασίλειο ως «χάρτης εφημερίδων». Την εποχή εκείνη το σφάλμα δεν προεκάλεσε καμία πρακτική συνέπεια, διότι τα δύο προϊόντα εισήχθησαν στο Ηνωμένο Βασίλειο ατελώς.

Διεπιστώθη έκτοτε ότι οι στατιστικοί αριθμοί της διοικήσεως των φιλανδικών τελωνείων για την υπόψη περίοδο, καλύπτουν με μεγάλη προσέγγιση τους αριθμούς που παρέχουν οι μεγάλοι καταναλωτές χάρτου εκτυπώσεως και γραφής του Ηνωμένου Βασιλείου.

Οι αριθμοί που αναφέρει η διοίκηση των φιλανδικών τελωνείων είναι οι εξής:

>ΘΕΣΗ ΠΙΝΑΚΑ>

Συνεπώς, η Κοινότης εκτιμά ότι, δυνάμει του άρθρου 1 παράγραφος 4 του πρωτοκόλλου αριθ. 1 της συμφωνίας μεταξύ της Ευρωπαϊκής Οικονομικής Κοινότητος και της Δημοκρατίας της Φινλανδίας, η αρχική ποσόστωση με δασμό μηδέν, την οποία το Ηνωμένο Βασίλειο είχε το δικαίωμα να ανοίξει το 1974 για τον έν λόγω χάρτη εκτυπώσεως και γραφής, πρέπει να φθάσει τους 177 155 τόννους.

Βάσει τούτων, ο αριθμός που αναγράφεται έναντι της διακρίσέως 48.01 ex E «Χάρτης εκτυπώσεως και χάρτης γραφής μετά μηχανικού πολτού εκ ξύλου» στη στήλη «Ηνωμένο Βασίλειο» του παραρτήματος 4 του εν λόγω πρωτοκόλλου αριθ. 1, πρέπει να διαβασθεί ως 177 155 t και όχι ως 103 167 t.

Θα σας ήμουν ευγνώμων, άν είχατε την καλωσύνη να μου επιβεβαιώσετε τη σύμφωνη γνώμη της Δημοκρατίας της Φινλανδίας επί του περιεχομένου της παρούσης επιστολής.»

Έχω την τιμή να σας επιβεβαιώσω τη σύμφωνη γνώμη της Δημοκρατίας της Φινλανδίας επί των ανωτέρω.

Παρακαλώ δεχθείτε, Κύριε, τη διαβεβαίωση της μεγάλης μου εκτιμήσεως.

Για τη Δημοκρατία της Φινλανδίας